Onthoofde liggaam geïdentifiseerArgieffoto Die man wie se liggaam twee weke gelede sonder ŉ kop in die Mooinooi-gebied in Noordwes aangetref is, is geïdentifiseer. Sers. Kelebogile Moleko, woordvoerder van die polisie, het gesê die man se familie het na vore gekom nadat die liggaam gevind is en gesê hulle vermoed dat die oorledene moontlik een van hul familielede kan wees. DNS-toetse is gedoen en die uitslae het gister bevestig dat die man wel ŉ lid van die Malunda-familie van die Oos-Kaap is. Die man se naam is nie bekendgemaak nie. Maroela Media het vroeër berig die man se onthoofde liggaam is einde Maart deur ŉ inwoner van die dorp in die straat aangetref. Die polisie het daarna die publiek versoek om na vore te kom met inligting wat kan help om die identiteit van die oorledene vas te stel. Moleko het Vrydag gesê die man se kop is nog nie opgespoor nie. Dit is ook nog nie duidelik of die moord moontlik met moetie verband hou nie en die polisie ondersoek tans alle moontlikhede. ŉ Saak van moord word ondersoek.